Il-kumplessità tal-bliet. L-istorja individwali ta' kull belt. L-istejjer partikulari, kontradittorji, ta' kull belt individwali. Id-diffikultà meta tipprova tqiegħed il-mudell ta' belt fuq belt oħra. L-isterjotipi li tqanqal, bħall-ħama, meta tipprova tiddefinixxi belt bi frażi faċli waħda. Meta nibda nisma' dwar Tehran, Ġerusalemm, Marsilja, nirrealizza kemm ma nafhomx, avolja żort tnejn minnhom iktar minn darba. L-importanza tar-ritratt li toffri l-istatistika u r-rikkezza ta' storja u tal-istorja meta jkollok lil min jaf jirrakkontaha.